ΠΕΡΙΕΧΟΜΕΝΑ
ΑΠΟΦΑΣΕΙΣ
Τροποποίηση Ξενόγλωσσου Προγράμματος Μεταπτυχιακών Σπουδών του Τμήματος Γεωλογίας και
Γεωπεριβάλλοντος του Εθνικού και Καποδιστριακού Πανεπιστημίου Αθηνών με τίτλο «Industrial and
Environmental Applications in Micropaleontology/
IdEA-M» («Ενεργειακές και Περιβαλλοντικές εφαρμογές στη Μικροπαλαιοντολογία»).
ΔΙΟΡΘΩΣΕΙΣ ΣΦΑΛΜΑΤΩΝ
Διόρθωση σφάλματος στην υπό στοιχεία 5913/24/
ΓΠ/27-3-2024 απόφαση της Συγκλήτου του Πανεπιστημίου Θεσσαλίας, που δημοσιεύθηκε στην
Εφημερίδα της Κυβερνήσεως στο (Β’ 2144).
ΑΠΟΦΑΣΕΙΣ
Αριθμ. απόφ. 118/12-04-2024
(1)
Τροποποίηση Ξενόγλωσσου Προγράμματος Μεταπτυχιακών Σπουδών του Τμήματος Γεωλογί-
ας και Γεωπεριβάλλοντος του Εθνικού και Καποδιστριακού Πανεπιστημίου Αθηνών με τίτλο
«Industrial and Environmental Applications in
Micropaleontology/IdEA-M» («Ενεργειακές και
Περιβαλλοντικές εφαρμογές στη Μικροπαλαιοντολογία»).
Η ΣΥΓΚΛΗΤΟΣ
ΤΟΥ ΕΘΝΙΚΟΥ ΚΑΙ ΚΑΠΟΔΙΣΤΡΙΑΚΟΥ
ΠΑΝΕΠΙΣΤΗΜΙΟΥ ΑΘΗΝΩΝ
Έχοντας υπόψη:
1. Τον ν. 4957/22 «Νέοι Ορίζοντες στα Ανώτατα Εκπαιδευτικά Ιδρύματα: Ενίσχυση της ποιότητας, της λειτουρ-
γικότητας και της σύνδεσης των Α.Ε.Ι. με την κοινωνία και
λοιπές διατάξεις» (Α’ 141), και ειδικότερα τα άρθρα 79
έως και 88.
2. Την υπό στοιχεία 135557/Ζ1/1-11-2022 εγκύκλιο του
Υπουργείου Παιδείας και Θρησκευμάτων «Εφαρμογή
των διατάξεων του ν. 4957/2022 “Νέοι ορίζοντες στα
Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης των ΑΕΙ με
την κοινωνία και λοιπές διατάξεις” (Α’ 141) για την οργάνωση και λειτουργία προγραμμάτων μεταπτυχιακών
σπουδών και λοιπά θέματα».
3. Την υπό στοιχεία 18137/Ζ1/16-02-2023 κοινή υπουργική απόφαση «Καθορισμός των προϋποθέσεων και της
διαδικασίας οργάνωσης Προγραμμάτων Μεταπτυχιακών
Σπουδών με μεθόδους εξ αποστάσεως εκπαίδευσης στα
Ανώτατα Εκπαιδευτικά Ιδρύματα (Α.Ε.Ι.)» (Β’ 1079).
4. Τον ν. 4386/2016 «Ρυθμίσεις για την έρευνα και άλλες διατάξεις» (Α’ 83).
5. Το π.δ. 85/2013 «Ίδρυση, μετονομασία, ανασυγκρότηση Σχολών και ίδρυση Τμήματος στο Εθνικό και Καπο-
διστριακό Πανεπιστήμιο Αθηνών» (Α’ 124).
6. Τον ν. 3374/2005 «Διασφάλιση της ποιότητας στην
ανώτατη εκπαίδευση. Σύστημα μεταφοράς και συσσώρευσης πιστωτικών μονάδων - Παράρτημα διπλώματος»
(Α’ 189) και ιδίως τα άρθρα 14 και 15.
7. Την υπό στοιχεία Φ5/89656/Β3/13-8-2007 απόφαση
«Εφαρμογή του Συστήματος Μεταφοράς και Συσσώρευσης Πιστωτικών Μονάδων» (Β’ 1466).
8. Τον ν. 4589/2019 «Συνέργειες Εθνικού και Καποδιστριακού Πανεπιστημίου Αθηνών, Γεωπονικού Πανεπι-
στημίου Αθηνών, Πανεπιστημίου Θεσσαλίας με τα Τ.Ε.Ι.
Θεσσαλίας και Στερεάς Ελλάδας, Παλλημνιακό Ταμείο
και άλλες διατάξεις» (Α’ 13).
9. Την υπ’ αρ. 1432/20-01-2023 (Β’ 392) απόφαση της
Συγκλήτου του ΕΚΠΑ, με την οποία εγκρίθηκε ο Κανονισμός Μεταπτυχιακών και Διδακτορικών Σπουδών του
ΕΚΠΑ.
10. Την υπ’ αρ. 1008/31-01-2022 (Β’ 770) απόφαση της
Συγκλήτου του ΕΚΠΑ με την οποία ιδρύθηκε το ΠΜΣ.
11. Την υπ’ αρ. 1009/31-01-20222 (Β’ 914) απόφαση
της Συγκλήτου του ΕΚΠΑ, με την οποία εγκρίθηκε ο κανονισμός του ΠΜΣ.
12. Το απόσπασμα πρακτικού της Συνέλευσης του
Τμήματος Γεωλογίας και Γεωπεριβάλλοντος του ΕΚΠΑ
(4η συνεδρίαση 23-11-2023).
13. Το απόσπασμα πρακτικού της Επιτροπής Μεταπτυχιακών Σπουδών του ΕΚΠΑ (4η συνεδρίαση 20-03-2024).
14. Το απόσπασμα πρακτικού της Συγκλήτου του ΕΚΠΑ
(12η συνεδρίαση 27-03-2024).
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
22 Απριλίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 2411
VARVARA ZACHARAKI
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2411/22.04.2024
15. Το γεγονός ότι με την παρούσα δεν προκαλείται
δαπάνη εις βάρος του κρατικού προϋπολογισμού, αποφασίζει:
Την τροποποίηση και τη λειτουργία του Προγράμματος Μεταπτυχιακών Σπουδών του Τμήματος Γεωλογίας
και Γεωπεριβάλλοντος του ΕΚΠΑ με τίτλο «Industrial
and Environmental Applications in Micropaleontology/
IdEA-M» («Ενεργειακές και Περιβαλλοντικές εφαρμογές
στη Μικροπαλαιοντολογία»), από το ακαδημαϊκό έτος
2024-2025, ως ακολούθως:
Άρθρο 1
ΓΕΝΙΚΕΣ ΔΙΑΤΑΞΕΙΣ
Το Τμήμα Γεωλογίας και Γεωπεριβάλλοντος της Σχολής
Θετικών Επιστημών του Εθνικού και Καποδιστριακού
Πανεπιστημίου Αθηνών θα οργανώσει και θα λειτουργήσει από το ακαδημαϊκό έτος 2024-2025 Πρόγραμμα
Μεταπτυχιακών Σπουδών (ΠΜΣ) με τίτλο «Industrial
and Environmental Applications in Micropaleontology/
IdEA-M» («Ενεργειακές και Περιβαλλοντικές εφαρμογές
στη Μικροπαλαιοντολογία»), σύμφωνα με τις διατάξεις
της απόφασης αυτής και τις διατάξεις της ισχύουσας
νομοθεσίας.
Άρθρο 2
ΑΝΤΙΚΕΙΜΕΝΟ-ΣΚΟΠΟΣ
2.1 Το Πρόγραμμα Μεταπτυχιακών Σπουδών (ΠΜΣ)
στις Ενεργειακές και Περιβαλλοντικές Εφαρμογές στη
Μικροπαλαιοντολογία έχει ως αντικείμενο τις βιοστρωματογραφικές και περιβαλλοντικές εφαρμογές της Μι-
κροπαλαιοντολογίας σε θέματα αιχμής που άπτονται
του ενεργειακού πεδίου έρευνας και εκμετάλλευσης
υδρογονανθράκων, αλλά και την εξειδίκευση σε «πράσινες» εφαρμογές στα πλαίσια της απανθρακοποίησης.
Αναπτύσσει τη διεπιστημονική έρευνα και τη συνδυαστική μελέτη της Βιομηχανικής Μικροπαλαιοντολογίας/
Βιοστρωματογραφίας, αλλά και της Περιβαλλοντικής
Μικροπαλαιοντολογίας, με στόχο την εκπαίδευση σε
αντικείμενα ενεργειακού ενδιαφέροντος παράλληλα
με το περιβάλλον και το κλίμα.
2.2 Σκοπός του ΠΜΣ είναι:
Η ανάπτυξη και προαγωγή της έρευνας και της επιστημονικής γνώσης στο επιστημονικό πεδίο των Ενερ-
γειακών και Περιβαλλοντικών εφαρμογών της Μικροπαλαιοντολογίας, στα πλαίσια του ευρύτερου πεδίου των
ΒιοΓεωεπιστημών.
Η υψηλού επιπέδου κατάρτιση και η εξειδίκευση
μεταπτυχιακών φοιτητών, προερχόμενων από τις
επιστημονικές περιοχές της Γεωλογίας, Βιολογίας και
γενικότερα των ΒιοΓεωεπιστημών, της Γεωγραφίας,
των Επιστημών της Θάλασσας, των Περιβαλλοντικών
Επιστημών, καθώς και συναφών κατευθύνσεων των
φυσικών επιστημών.
2.3 Με την επιτυχή ολοκλήρωση του προγράμματος
οι απόφοιτοι θα είναι ικανοί να:
- Να επιλέγουν και να εφαρμόζουν αποτελεσματικά
σύνθετες μικροπαλαιοντολογικές μεθόδους για την
επίτευξη καινοτόμων λύσεων σε θέματα έρευνας υδρογονανθράκων και περιβαλλοντικής παρακολούθησης.
- Να εργάζονται αυτόνομα, να εφαρμόζουν και να αξιολογούν τις ενδεδειγμένες μεθόδους, δειγματοληψίας,
μικροσκοπικής ανάλυσης και επεξεργασίας μικροπαλαιοντολογικών δεδομένων για να ανταποκριθούν με
επιτυχία και κυρίως με ευελιξία στις απαιτήσεις του σύγχρονου εργασιακού περιβάλλοντος που χαρακτηρίζεται
από την κυριαρχούσα τάση του «απανθρακοποιημένου»
μέλλοντος.
- Να εξετάσουν κριτικά ζητήματα που αφορούν στην
προσαρμογή στην τάση της πράσινης μετάβασης χρησιμοποιώντας τις κύριες θεωρητικές προοπτικές της
μικροπαλαιοντολογίας και τις πλέον καινοτόμες μεθόδους και τεχνικές για την απάντηση περιβαλλοντικών
και ενεργειακών ζητημάτων.
- Να χρησιμοποιούν θεωρίες, μεθοδολογίες και καινοτόμες τεχνικές της Μικροπαλαιοντολογίας ώστε να
αποκτήσουν το κατάλληλο υπόβαθρο που επιτρέπει τη
δυνατότητα προσαρμογής τους στις μετεξελίξεις του
ενεργειακού τομέα των υδρογονανθράκων αλλά και την
ευέλικτη προσαρμογή για την κάλυψη της ζήτησης σε
θέματα περιβαλλοντικής έρευνας και παρακολούθησης
είτε στα πλαίσια του παραδοσιακού χώρου της βιομηχανίας πετρελαίου/αερίου είτε για τις ανάγκες της αγοράς
των ανανεώσιμων μορφών ενέργειας ή ακόμη και στα
πλαίσια της εφαρμογής των πλέον σύγχρονων τεχνολογιών στην προοπτική της απανθρακοποίησης (χρήση των
ταμιευτήρων για την αποθήκευση του άνθρακα (carbon
storage) κ.λπ.).
- Να επιδεικνύουν βασικές ερευνητικές ικανότητες στο
επιστημονικό πεδίο της Εφαρμοσμένης Μικροπαλαιοντολογίας και διαχείρισης περιβάλλοντος και να διαθέ-
τουν τις απαραίτητες μαθησιακές δεξιότητες που τους
επιτρέπουν να συνεχίσουν τις σπουδές τους με τρόπο,
σε μεγάλο βαθμό, αυτοδύναμο και αυτόνομο.
Άρθρο 3
ΜΕΤΑΠΤΥΧΙΑΚΟΙ ΤΙΤΛΟΙ
3.1 Για την απόκτηση ΔΜΣ κάθε μεταπτυχιακός φοιτητής οφείλει να παρακολουθήσει και να εξεταστεί επι-
τυχώς στο σύνολο των προσφερόμενων μαθημάτων
του ΠΜΣ και να εκπονήσει μεταπτυχιακή διπλωματική
εργασία, συγκεντρώνοντας έτσι ενενήντα (90) ECTS.
3.2 Το ΠΜΣ απονέμει Δίπλωμα Μεταπτυχιακών
Σπουδών (Δ.Μ.Σ.) στις «Ενεργειακές και Περιβαλλοντικές εφαρμογές στη Μικροπαλαιοντολογία»
(MSc in Industrial and Environmental Applications in
Micropaleontology).
Άρθρο 4
ΚΑΤΗΓΟΡΙΕΣ ΚΑΙ ΑΡΙΘΜΟΣ ΕΙΣΑΚΤΕΩΝ
4.1 Στο Π.Μ.Σ. γίνονται δεκτοί πτυχιούχοι πανεπιστημίων των Τμημάτων Γεωλογίας, Βιολογίας, ΒιοΓεωεπι-
στημών, Γεωγραφίας, Περιβαλλοντικών Επιστημών και
Μηχανικών του Περιβάλλοντος, Επιστημών της Θάλασσας και συναφών κατευθύνσεων των φυσικών σπου-
δών και συναφών Τμημάτων της ημεδαπής ή Τμημάτων
αναγνωρισμένων ομοταγών ιδρυμάτων της αλλοδαπής,
καθώς και πτυχιούχοι Τ.Ε.Ι. συναφούς γνωστικού αντικειμένου.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2411/22.04.2024
4.2 Ο ανώτατος αριθμός των εισακτέων φοιτητών/
τριών στο Πρόγραμμα Μεταπτυχιακών Σπουδών ορίζεται σε είκοσι (20) συνολικά. Ο ανώτατος αριθμός ει-
σακτέων προσδιορίζεται σύμφωνα με τον αριθμό των
διδασκόντων του Π.Μ.Σ. και την αναλογία φοιτητώνδιδασκόντων, την υλικοτεχνική υποδομή, τις αίθουσες
διδασκαλίας, την απορρόφηση των διπλωματούχων από
την αγορά εργασίας.
4.3 Επιπλέον του αριθμού εισακτέων γίνεται δεκτό ένα
(1) μέλος των κατηγοριών Ε.Ε.Π., Ε.ΔΙ.Π. και Ε.Τ.Ε.Π. κατ’
έτος, εφόσον το έργο που επιτελεί στο Ίδρυμα είναι συναφές με το γνωστικό αντικείμενο του Π.Μ.Σ.
4.4 Οι υπότροφοι του ΙΚΥ, οι αλλοδαποί υπότροφοι
του ελληνικού κράτους, για το ίδιο ή συναφές γνωστικό
αντικείμενο με αυτό του Π.Μ.Σ., εφόσον πληρούν τους
όρους και τις προϋποθέσεις εισαγωγής στο ΠΜΣ, εισάγονται χωρίς άλλη διαδικασία.
Άρθρο 5
ΤΡΟΠΟΣ ΕΙΣΑΓΩΓΗΣ
5.1 Η επιλογή των φοιτητών/τριών γίνεται σύμφωνα με
την ισχύουσα νομοθεσία, τον Κανονισμό Μεταπτυχιακών
και Διδακτορικών Σπουδών ΕΚΠΑ και τις προβλέψεις του
παρόντος Κανονισμού.
5.2 Κάθε Ιανουάριο με απόφαση της Συνέλευσης του
Τμήματος Γεωλογίας και Γεωπεριβάλλοντος του Ε.Κ.Π.Α,
δημοσιεύεται και αναρτάται στην ιστοσελίδα του Τμήματος και του Ιδρύματος προκήρυξη για την εισαγωγή
μεταπτυχιακών φοιτητών/τριών στο Π.Μ.Σ. Οι σχετικές
αιτήσεις μαζί με τα απαραίτητα δικαιολογητικά κατατίθενται στη Γραμματεία του Π.Μ.Σ., σε προθεσμία που
ορίζεται κατά την προκήρυξη και μπορεί να παραταθεί
με απόφαση της Συνέλευσης του Τμήματος.
5.3 Η Συνέλευση του Τμήματος αναθέτει στη Σ.Ε. τη
διαδικασία επιλογής των εισακτέων.
5.4 Απαραίτητα δικαιολογητικά είναι:
- Αίτηση συμμετοχής
- Βιογραφικό σημείωμα
- Φωτοτυπία δύο όψεων της αστυνομικής ταυτότητας
- Αντίγραφο πτυχίου ή βεβαίωση περάτωσης σπουδών
- Αναλυτική βαθμολογία προπτυχιακών μαθημάτων
- Πιστοποιητικό γλωσσομάθειας αγγλικής γλώσσας
[C1 και ανώτερο ή ITOEFL (88), ή IELTS (6,5) ή TOEIC (785)]
- Δύο συστατικές επιστολές
- Δήλωση ακαδημαϊκών/ερευνητικών ενδιαφερόντων
(Motivation letter)
- Επιστημονικές δημοσιεύσεις, εάν υπάρχουν
- Αποδεικτικά επαγγελματικής ή ερευνητικής δραστηριότητας, εάν υπάρχουν
- Αναγνώριση ακαδημαϊκού τίτλου σπουδών της αλλοδαπής από τον ΔΟΑΤΑΠ
5.5 Για τους/ις φοιτητές/τριες από ιδρύματα της αλλοδαπής, που δεν προσκομίζουν πιστοποιητικό αναγνώρι-
σης ακαδημαϊκού τίτλου σπουδών από τον Δ.Ο.Α.Τ.Α.Π.,
ακολουθείται η ακόλουθη διαδικασία:
Η Συνέλευση του Τμήματος ορίζει επιτροπή αρμόδια
να διαπιστώσει εάν ένα ίδρυμα της αλλοδαπής ή ένας
τύπος τίτλου ιδρύματος της αλλοδαπής είναι αναγνωρισμένα.
Η επιτροπή ελέγχει εάν ένα ίδρυμα της αλλοδαπής
ή ένας τύπος τίτλου ιδρύματος της αλλοδαπής συμπεριλαμβάνονται στο σχετικό Μητρώο των αλλοδαπών
ιδρυμάτων που τηρεί και επικαιροποιεί ο Δ.Ο.Α.Τ.Α.Π.
Αν το ίδρυμα της αλλοδαπής ανήκει στον κατάλογο
ιδρυμάτων του άρθρου 307 του ν. 4957/2022, τότε ο
υποψήφιος υποχρεούται να προσκομίσει βεβαίωση τόπου σπουδών, η οποία εκδίδεται και αποστέλλεται από
το πανεπιστήμιο της αλλοδαπής. Αν ως τόπος σπουδών
ή μέρος αυτών βεβαιώνεται η ελληνική επικράτεια, ο
τίτλος σπουδών δεν αναγνωρίζεται, εκτός αν το μέρος
σπουδών που έγιναν στην ελληνική επικράτεια βρίσκεται
σε δημόσιο Α.Ε.Ι.
Όλα τα δικαιολογητικά υποβάλλονται στην ελληνική
ή την αγγλική γλώσσα. Τα επίσημα έγγραφα σε γλώσσες
εκτός της αγγλικής υποβάλλονται μεταφρασμένα στα
αγγλικά και επικυρωμένα από επίσημο φορέα της χώρας
προέλευσης του φοιτητή.
5.6 Η αξιολόγηση των υποψηφίων και η επιλογή των
εισακτέων γίνεται με βάση τα ακόλουθα κριτήρια:
- Βαθμός πτυχίου και ακαδημαϊκές επιδόσεις (ποσοστό
50%).
- Ακαδημαϊκά, ερευνητικά και επαγγελματικά επιτεύγματα (επιστημονικές δημοσιεύσεις, συμμετοχή σε συνέ-
δρια, σχετική ερευνητική ή επαγγελματική δραστηριότητα κ.ά.) που σχετίζονται με το γνωστικό αντικείμενο
του ΠΜΣ (20%).
- Πρόταση ακαδημαϊκών/ερευνητικών ενδιαφερόντων
(ποσοστό 10%).
- Συστατικές επιστολές (ποσοστό 10%).
- Προφορική συνέντευξη σε τριμελή επιτροπή οριζόμενη από τη Σ.Ε δια ζώσης ή με τηλεδιάσκεψη (10%).
Εφόσον το κρίνει απαραίτητο, η ΣΕ δύναται να ζητήσει
συμπληρωματικά έγγραφα, τα οποία να τεκμηριώνουν
όσα αναφέρονται στα Βιογραφικά Σημειώματα των υποψηφίων.
5.7 Με βάση τα συνολικά κριτήρια, η ΣΕ καταρτίζει
τον Πίνακα αξιολόγησης των φοιτητών με σειρά επίδοσης και τον καταθέτει προς έγκριση στη Συνέλευση
Τμήματος, η οποία και αποφασίζει για τον τελικό αριθμό
εισακτέων και την τελική σειρά επιτυχίας. Σε περίπτωση
ισοβαθμίας (με μαθηματική στρογγυλοποίηση στην ακέραιη μονάδα της κλίμακας 100), εισάγονται οι ισοβαθ-
μήσαντες υποψήφιοι, σε ποσοστό που δεν υπερβαίνει
το 10% του ανώτατου αριθμού εισακτέων.
5.8 Οι επιτυχόντες θα πρέπει να εγγραφούν στη Γραμματεία του ΞΠΜΣ, εντός 30 ημέρων. Σε περίπτωση μη
εγγραφής ενός ή περισσοτέρων φοιτητών, θα κληθούν
αν υπάρχουν, οι επιλαχόντες, με βάση τη σειρά τους
στον εγκεκριμένο αξιολογικό πίνακα, να εγγραφούν στο
Πρόγραμμα. Προκειμένου να εγγραφούν θα πρέπει να
έχουν καταβάλει τα τέλη φοίτησης, εκτός εάν επιλέξουν
να αιτηθούν απαλλαγή από αυτά, στην οποία περίπτωση
ισχύουν οι προβλέψεις της Παρ. 4.9. Η καταβολή των
τελών φοίτησης αποδεικνύεται με την υποβολή των σχετικών παραστατικών ή/και αποδείξεων. Σε περίπτωση
κατά την οποία αναιτιολόγητα δεν προσέλθουν εντός
προθεσμίας, ή δεν έχουν καταβάλει τα τέλη φοίτησης,
καθίστανται αυτομάτως έκπτωτοι.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2411/22.04.2024
5.9 Οι εισακτέοι οι οποίοι θεωρούν ότι στο πρόσωπό
τους συντρέχουν οι προβλέψεις και περιορισμοί του
άρθρου 86 του ν. 4957/2022 οφείλουν εντός αποκλειστικής προθεσμίας επτά (7) εργασίμων ημερών από την
ημερομηνία ειδοποίησής τους, να υποβάλλουν στην
Γραμματεία του ΠΜΣ αίτηση εγγραφής με απαλλαγή
από τα τέλη φοίτησης, απαραίτητα συνοδευόμενη
από πρωτότυπα δικαιολογητικά, όπως εξειδικεύεται
στο άρθρο 86 του ν. 4957/2022 και στο άρθρο 11 του
Κανονισμού.
5.10 Ταυτόχρονα με την εγγραφή τους, οι εισακτέοι
υπογράφουν Υπεύθυνη Δήλωση ότι έχουν λάβει γνώση
του παρόντος Κανονισμού Λειτουργίας του ΞΠΜΣ και τον
αποδέχονται ανεπιφύλακτα.
Άρθρο 6
ΔΙΑΡΚΕΙΑ ΦΟΙΤΗΣΗΣ
6.1 Η χρονική διάρκεια φοίτησης στο Π.Μ.Σ. που οδηγεί στη λήψη Διπλώματος Μεταπτυχιακών Σπουδών
(ΔΜΣ) ορίζεται σε τρία (3) ακαδημαϊκά εξάμηνα, στα
οποία περιλαμβάνεται και ο χρόνος εκπόνησης διπλωματικής εργασίας.
6.2 Δεν προβλέπεται η δυνατότητα μερικής φοίτησης.
6.3 Υπάρχει δυνατότητα παράτασης, έπειτα από αιτιολογημένη αίτηση του φοιτητή και έγκριση από τη
Συνέλευση του Τμήματος. Η παράταση δεν υπερβαίνει
τον αριθμό εξαμήνων της κανονικής φοίτησης του Π.Μ.Σ.
Έτσι, ο ανώτατος επιτρεπόμενος χρόνος ολοκλήρωσης
των σπουδών ορίζεται στα τέσσερα (4) ακαδημαϊκά
εξάμηνα.
6.4 Οι φοιτητές/τριες που δεν έχουν υπερβεί το ανώτατο όριο φοίτησης, έπειτα από αιτιολογημένη αίτη-
σή τους προς τη Συνέλευση του Τμήματος, δύνανται
να διακόψουν τη φοίτησή τους για χρονική περίοδο
που δεν υπερβαίνει τα δύο (2) συνεχόμενα εξάμηνα.
Αναστολή φοίτησης χορηγείται για σοβαρούς λόγους
(στρατιωτική θητεία, ασθένεια, λοχεία, απουσία στο
εξωτερικό κ.ά.).
Η αίτηση πρέπει να είναι αιτιολογημένη και να συνοδεύεται από όλα τα σχετικά δικαιολογητικά αρμόδιων
δημόσιων αρχών ή οργανισμών, από τα οποία αποδεικνύονται οι λόγοι αναστολής φοίτησης. Η φοιτητική
ιδιότητα αναστέλλεται κατά τον χρόνο διακοπής της
φοίτησης και δεν επιτρέπεται η συμμετοχή σε καμία
εκπαιδευτική διαδικασία. Τα εξάμηνα αναστολής της
φοιτητικής ιδιότητας δεν προσμετρώνται στην προβλεπόμενη ανώτατη διάρκεια κανονικής φοίτησης.
Τουλάχιστον δύο εβδομάδες πριν από το πέρας της
αναστολής φοίτησης, ο/η φοιτητής/τρια υποχρεούται να
επανεγγραφεί στο πρόγραμμα για να συνεχίσει τις σπουδές του/της με τα δικαιώματα και τις υποχρεώσεις του/
της ενεργού φοιτητή/τριας. Οι φοιτητές/τριες δύνανται
με αίτησή τους να διακόψουν την αναστολή φοίτησης
και να επιστρέψουν στο Πρόγραμμα μόνο στην περίπτωση που έχουν αιτηθεί αναστολή φοίτησης για δύο
συνεχόμενα ακαδημαϊκά εξάμηνα. Η αίτηση διακοπής
της αναστολής φοίτησης πρέπει να κατατίθεται το αργότερο δύο εβδομάδες πριν από την έναρξη του δεύτερου
εξαμήνου της αναστολής.
Η διάρκεια αναστολής ή παράτασης του χρόνου φοίτησης συζητείται και εγκρίνεται κατά περίπτωση από τη
Σ.Ε., η οποία και εισηγείται στη Συνέλευση του Τμήματος.
Άρθρο 7
ΦΟΙΤΗΣΗ ΣΤΟ ΠΜΣ
7.1 Το Π.Μ.Σ. ξεκινά το χειμερινό εξάμηνο του εκάστου
ακαδημαϊκού έτους.
7.2 Για την απόκτηση διπλώματος του Π.Μ.Σ. απαιτούνται συνολικά ενενήντα (90) πιστωτικές μονάδες (ECTS).
Όλα τα μαθήματα διδάσκονται εβδομαδιαίως και, κατά
περίπτωση, περιλαμβάνουν θεωρία, σεμινάρια, εργαστηριακές ασκήσεις και ασκήσεις πράξης σε μικροσκό-
πιο και στο ύπαιθρο.
7.3 Ακαδημαϊκός Σύμβουλος: Σε κάθε νέο εγγραφόμενο ΜΦ ορίζεται Σύμβουλος Σπουδών, καθήκον και
ευθύνη του οποίου είναι η ακαδημαϊκή αρωγή του ΜΦ
μέσω της παρακολούθησης, συμβουλευτικού συντονισμού και ελέγχου της πορείας των σπουδών του.
7.4 Η γλώσσα διδασκαλίας και συγγραφής της μεταπτυχιακής διπλωματικής εργασίας είναι η αγγλική.
7.5 Κατά τη διάρκεια των σπουδών, οι μεταπτυχιακοί φοιτητές/τριες υποχρεούνται σε παρακολούθηση
και επιτυχή εξέταση θεωρητικών και εργαστηριακών
μαθημάτων, ερευνητική απασχόληση και συγγραφή
επιστημονικών εργασιών, καθώς και σε εκπόνηση μεταπτυχιακής διπλωματικής εργασίας.
7.6 Η εκπόνηση της διπλωματικής εργασίας πραγματοποιείται στο Γ’ εξάμηνο σπουδών και πιστώνεται με
τριάντα (30) ECTS.
7.7 Η διδασκαλία των μαθημάτων γίνεται διά ζώσης ή
εξ αποστάσεως, σύμφωνα με την κείμενη νομοθεσία και
όσα ορίζονται στον παρόντα κανονισμό.
7.8 Η οργάνωση μαθημάτων και λοιπών εκπαιδευτικών δραστηριοτήτων με τη χρήση μεθόδων σύγχρονης
εξ αποστάσεως εκπαίδευσης αφορά σε μαθήματα και
εκπαιδευτικές δραστηριότητες που από τη φύση τους
δύνανται να υποστηριχθούν με τη χρήση μεθόδων εξ
αποστάσεως εκπαίδευσης και δεν εμπεριέχουν πρακτική ή εργαστηριακή εξάσκηση, που για τη διεξαγωγή
τους απαιτείται η συμμετοχή τους με φυσική παρουσία.
Η εκπαιδευτική διαδικασία δύναται να διεξάγεται με τη
χρήση μεθόδων σύγχρονης εξ αποστάσεως εκπαίδευσης
αποκλειστικά στις ακόλουθες περιπτώσεις:
- Ανωτέρα βία ή έκτακτες συνθήκες, όπου δεν καθίσταται δυνατή η διά ζώσης διεξαγωγή της εκπαιδευτικής
διαδικασίας ή η χρήση των υποδομών του ΕΚΠΑ για τη
διεξαγωγή των εκπαιδευτικών, ερευνητικών και λοιπών
δραστηριοτήτων του.
- Οργάνωση μαθημάτων εμβάθυνσης και φροντιστηριακών ασκήσεων, πέραν των υποχρεωτικών ωρών δι-
δακτικού έργου ανά μάθημα.
7.9 Το ενδεικτικό πρόγραμμα των μαθημάτων διαμορφώνεται ως εξής:
Α’ εξάμηνο
Μαθήματα
Διδ.ώρες
ECTS
Quantitative methods and
statistical applications
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2411/22.04.2024
Taxonomy and Biostratigraphy of
Calcareous Nannofossils
Taxonomy and Biostratigraphy of
Planktonic Foraminifera
Taxonomy and Applications of
Benthic Foraminifera
Aquatic Palynology:
dinoflagellates, palynofacies
analysis
Morphology, Taxonomy and
Applications of Siliceous
Microfossils
Σύνολο
Β’ εξάμηνο
Μαθήματα
Διδ. ώρες
ECTS
Taxonomy and Applications of
Ostracoda
Terrestrial Palynology: pollen and
terrestrial palynomorphs
Carbonate Microfacies analysis
Applied sequence stratigraphy
and formation evaluation
Paleoceanography and Climate
Variability
Environmental
Micropaleontology: monitoring
and sustainability
Σύνολο
Γ’ εξάμηνο
Μαθήματα
Διδ. ώρες
ECTS
MSc dissertation
Σύνολο
Β. Περιεχόμενο/Περιγραφή μαθημάτων
Quantitative methods and statistical applications
Περιγραφική στατιστική-ανάλυση μικροπαλαιοντολογικών πληθυσμών. Έλεγχος στατιστικών υποθέσεων. Ανά-
λυση διακύμανσης. Ανάλυση δύο μεταβλητών -συσχέτιση και παλινδρόμηση. Πολυπαραγοντικές Αναλύσεις.
Φασματικές μέθοδοι. Εφαρμογές σε μικροπαλαιοντολογικά δεδομένα. Χρήση στατιστικού προγράμματος R.
Taxonomy and Biostratigraphy of Calcareous
Nannofossils
Βιολογία, κύκλοι ζωής, μορφολογία, βασικές αρχές
αναγνώρισης, περιγραφής, προσδιορισμού και ταξινόμησης για τα ασβεστολιθικά ναννοαπολιθώματα και
τα σύγχρονα κοκκολιθοφόρα. Διεθνείς τάσεις της ονοματολογίας των ειδών-δεικτών, εξελικτικές τάσεις στο
γεωλογικό χρόνο και οδηγός ταξινόμησης Μεσοζωικών
και Καινοζωικών ειδών. Στοιχεία οικολογίας, παλαιοωκεανογραφικές εφαρμογές, εποχικές μεταβολές της ροής των
κοκκολιθοφόρων και ποσοτικοποίηση του βιογενούς ανθρακικού ασβεστίου. Βιοστρωματογραφία - συστήματα
βιοζωνών-ποσοτική βιοστρωματογραφία ΜεσοζωικούΚαινοζωικού. Εφαρμογές στη βιομηχανική μικροπαλαιο-
ντολογία/έρευνα και εκμετάλλευση υδρογονανθράκων,
βιοστρωματογραφία πλατφόρμας, ερμηνεία βιοστρωματογραφικών δεδομένων. Τεχνικές προετοιμασίας και
παρασκευής μικροπαλαιοντολογικών δειγμάτων, βασικές
αρχές οπτικής και ηλεκτρονικής μικροσκοπίας.
Taxonomy and Biostratigraphy of Planktonic
Foraminifera
Βιολογία, μορφολογία, βασικές αρχές αναγνώρισης,
περιγραφής, προσδιορισμού και ταξινόμησης για τα
απολιθωμένα και τα σύγχρονα πλαγκτονικά τρηματοφόρα. Διεθνείς τάσεις της ονοματολογίας των ειδών-δει-
κτών, εξελικτικές τάσεις στο γεωλογικό χρόνο και οδηγός
ταξινόμησης Μεσοζωικών και Καινοζωικών ειδών. Στοιχεία οικολογίας, παλαιοωκεανογραφικές, και βιοστρω-
ματογραφικές παλαιοκλιματικές εφαρμογές. Συστήματα
βιοζωνών-βιοστρωματογραφία Μεσοζωικού-Καινοζωικού. Εφαρμογές στη βιομηχανική μικροπαλαιοντολογία/
έρευνα και εκμετάλλευση υδρογονανθράκων, βιοστρωματογραφία πλατφόρμας, ερμηνεία βιοστρωματογραφι-
κών δεδομένων. Τεχνικές προετοιμασίας και παρασκευής μικροπαλαιοντολογικών δειγμάτων, βασικές αρχές
οπτικής και ηλεκτρονικής μικροσκοπίας.
Taxonomy and Applications of Benthic Foraminifera
Βιολογία, μορφολογία, βασικές αρχές αναγνώρισης,
περιγραφής, προσδιορισμού και ταξινόμησης για τα
απολιθωμένα και τα σύγχρονα βενθονικά τρηματοφόρα.
Διεθνείς τάσεις της ονοματολογίας των ειδών-δεικτών,
εξελικτικές τάσεις στο γεωλογικό χρόνο και οδηγός ταξινόμησης. Στοιχεία οικολογίας, παλαιοωκεανογραφικές,
παλαιοκλιματικές και βιοστρωματογραφικές εφαρμογές.
Εφαρμογές στη βιομηχανική μικροπαλαιοντολογία/έρευνα
και εκμετάλλευση υδρογονανθράκων, (παλαιο)περιβαλλοντική ανασύσταση, παλαιογεωγραφία. Τεχνικές προετοιμα-
σίας και παρασκευής μικροπαλαιοντολογικών δειγμάτων,
βασικές αρχές οπτικής και ηλεκτρονικής μικροσκοπίας.
Aquatic Palynology: dinoflagellates, palynofacies
analysis
Δινομαστιγωτά: μορφολογία, ταξινόμηση, βιοστρωματογραφία, παλαιοοικολογία, σύγχρονα περιβάλλοντα.
Πρασινοφύκη: μορφολογία, ταξινόμηση, παλαιοοικολογία. Ανάλυση παλυνοφάσεων/ταξινόμηση οργανικής
ύλης: σπορόμορφα, φυτοκλάστες, opaque, άμορφη οργανική ύλη. Τύποι κηροζίνης, προσδιορισμός μητρικού
πετρώματος, δείκτες ωρίμανσης. Παλυνολογικές εφαρμογές υδρόβιων παλυνόμορφων, ερμηνεία συναθροί-
σεων, περιβαλλοντική αξιολόγηση.
Morphology, Taxonomy and Applications of Siliceous
Microfossils
Διάτομα, Ακτινόζωα, Πυριτομαστιγοφόρα. Βιολογία,
μορφολογία, βασικές αρχές αναγνώρισης, περιγραφής,
προσδιορισμού και ταξινόμησης για τα απολιθωμένα και
τα σύγχρονα είδη. Στοιχεία οικολογίας, παλαιοωκεανογραφικές, παλαιοκλιματικές και βιοστρωματογραφικές
εφαρμογές. Εφαρμογές στη βιομηχανία και στη νανοτεχνολογία. Τεχνικές προετοιμασίας και παρασκευής μι-
κροπαλαιοντολογικών δειγμάτων, βασικές αρχές οπτικής
και ηλεκτρονικής μικροσκοπίας.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2411/22.04.2024
Taxonomy and Applications of Ostracoda
Βιολογία, μορφολογία, βασικές αρχές αναγνώρισης,
περιγραφής, προσδιορισμού και ταξινόμησης για τα απολιθωμένα και τα σύγχρονα οστρακώδη. Εξελικτικές τάσεις
στο γεωλογικό χρόνο και λεπτομερής οδηγός ταξινόμησης. Στοιχεία οικολογίας θαλάσσιων και μη-θαλάσσιων
οστρακωδών, παλαιοπεριβαλλοντικές και παλαιοκλιματικές εφαρμογές. Βιοστρωματογραφία, (παλαιο) περιβαλ-
λοντική ανασύσταση, παλαιογεωγραφία και εφαρμογές
στη βιομηχανική μικροπαλαιοντολογία/έρευνα και εκμετάλλευση υδρογονανθράκων. Τεχνικές προετοιμασί-
ας και παρασκευής μικροπαλαιοντολογικών δειγμάτων,
βασικές αρχές οπτικής και ηλεκτρονικής μικροσκοπίας.
Palynology: pollen/terrestrial palynomorphs
Εισαγωγή στην Παλυνολογία, χημικές μέθοδοι επεξεργασίας παλυνολογικών δειγμάτων. Γυρεόκοκκοι,
σπόρια και λοιπά χερσαίας προέλευσης παλυνόμορφα:
μορφολογία, ταξινόμηση, βιοστρωματογραφία, παλαιοοικολογία, διαχείριση παλυνολογικών δεδομένων, κατα-
σκευή και ερμηνεία διαγραμμάτων γύρης. Ανασύσταση
παλαιοβλάστησης, μοντέλα βλάστησης, παλαιοκλιματικές εφαρμογές. Σύγχρονα φάσματα γύρης, εφαρμογές
στην οικολογία και την περιβαλλοντική παρακολούθηση,
μελισσοπαλυνολογία.
Carbonate Microfacies analysis
Ανθρακικά αποθετικά περιβάλλοντα, συνθήκες σχηματισμού και χαρακτηριστικοί παράγοντες ελέγχου
απόθεσης. Συστήματα ταξινόμησης ανθρακικών πετρωμάτων. Διάκριση των τυπικών ζωνών ανθρακικών
φάσεων (FZ) και μικροφάσεων (SMF): ανάλυση, ερμηνεία και εφαρμογές, και σύσχέτιση με τις ενεργειακές
συνθήκες σε (παλαιο)περιβάλλοντα απόθεσης. Τύποι
ανθρακικής πλατφόρμας-ράμπας έναντι μοντέλου απόθεσης υφάλου. Προσδιορισμός πορώδους, διαγένεσης
και δολομιτοποίησης σε λεπτές τομές. Σχετικές καμπύλες
της θαλάσσιας στάθμης και ανασύσταση των περιβαλλόντων απόθεσης, της διαγενετικής ιστορίας και της
δυνατότητας πετρελαιογένεσης.
Applied sequence stratigraphy and formation
evaluation
Kατανόηση της δημιουργίας, ταξινόμησης και των μηχανισμών καταβύθισης των ιζηματογενών λεκανών με
βάση γεωλογικές-γεωφυσικές μεθόδους χαρτογράφησης καθώς και υποεπιφανειακή χαρτογράφηση λεκανών
με πετροφυσικοχημικές διαγραφίες. Παγκόσμια ανάπτυξη και στρωματογραφική κατανομή λεκανών πλούσιων
σε οργανική ύλη καθώς και στα σύγχρονα ανάλογα ανοξικών λεκανών. Μέθοδοι της Στρωματογραφίας Ακολου-
θιών και της Σεισμικής Στρωματογραφίας. Πετρελαϊκά
συστήματα και έρευνες υδρογονανθράκων, θεμελιώδεις
έννοιες και εννοιολογικό πλαίσιο, γένεση πετρελαίου και
έρευνα δυναμικού υδρογονανθράκων λεκάνης.
Βασικές αρχές μελέτης (ηλεκτρικές καταγραφές/διαγραφίες (wireline logs) των περιστροφικών γεωτρήσεων. Τεχνι-
κές ανάλυσης, ερμηνείας και απεικόνισης των διαφόρων
τύπων διαγραφιών και τεχνικές απεικόνισης του λιθολογικού προφίλ των γεωτρήσεων. Καθορισμός και οριοθέτηση
των ταμιευτήρων. Ερμηνεία με βάση την Στρωματογραφία
Ακολουθιών και την Σεισμική Στρωματογραφία.
Paleoceanography and Climate Variability
Βασικές έννοιες Παλαιοωκεανογραφίας. Κλιματικές μεταβολές/κυκλικότητα. Παλαιοκλιματικό αρχείο, περίοδοι
στρωματοποίησης-αυξημένης παραγωγικότητας και παλαιοκυκλοφορία στον παγκόσμιο ωκεανό, ροή άνθρακα
στα ιζήματα, οξίνιση των ωκεανών, πρωτογενής παραγωγικότητα και βιορυκτοποίηση. Παλαιοωκεανογραφικοί
βιογενείς δείκτες και μικροπαλαιοντολογικές μέθοδοι
(παλαιοκλιματική καμπύλη, δείκτης στρωμάτωσης, υψηλής ευκρίνειας μ-CT τομογραφίες, βιο-μορφομετρικές
προσεγγίσεις). Οργανικοί βιοδείκτες και χημικά «μικροαπολιθώματα». Σταθερά ισότοπα, παλαιοθερμοκρασι-
ακές μέθοδοι (αλκενόνες Uk’37, TEX86, Mg/Ca, Sr/Ca).
Υπολογισμός παλαιοαλατότητας. Φαινόμενα θερμοκηπίου, γήινος θερμοστάτης και μηχανισμοί κλιματικής
αλλαγής, δεδομένα πυρήνων ιζημάτων θαλάσσιου
πυθμένα. Το ισοτοπικό αρχείο και κύκλοι Milankovich,
κύκλοι Dansgaard, συμβάντα Heinrich. Παλαιοκλιματικά
ανάλογα, το Θερμικό Μέγιστο Παλαιοκαίνου/Ηωκαίνου
(PETM), το Κλιματικό Βέλτιστο του Μέσου Μειοκαίνου
(MMCO) και του Μέσου Πλειοκαίνου (MPWp). Παλαιωκεανογραφία Μεσογείου κατά το Α#***#νω Καινοζωικό
και απόθεση σαπροπηλικών στρωμάτων.
Environmental Micropaleontology: monitoring and
sustainability
Εφαρμογές της μελέτης των μικροαπολιθωμάτων και
των σύγχρονων αντιπροσώπων τους στις διαταραχές
της περιβαλλοντικής ποιότητας των οικοσυστημάτων,
στην ανίχνευση της αστικής και της βιομηχανικής ρύπανσης καθώς και στη δυναμική εξέλιξη των ωκεάνιων,
παράκτιων, αβαθών και χερσαίων (παλαιο)περιβαλλόντων. Επεξεργασία και ανάλυση δεδομένων, αποτύπωση
δομής και σύστασης των συναθροίσεων και ανάπτυξη
δεξιότητας εφαρμογής και εκτίμησης βιοτικών δεικτών
περιβαλλοντικής παρακολούθησης και αξιολόγησης της
ποιότητας των οικοσυστημάτων.
Άρθρο 8
ΕΞΕΤΑΣΕΙΣ ΚΑΙ ΑΞΙΟΛΟΓΗΣΗ
ΜΕΤΑΠΤΥΧΙΑΚΩΝ ΦΟΙΤΗΤΩΝ/ΤΡΙΩΝ
8.1 Το εκπαιδευτικό έργο κάθε ακαδημαϊκού έτους διαρθρώνεται σε δύο εξάμηνα σπουδών, το χειμερινό και
το εαρινό, έκαστο εκ των οποίων περιλαμβάνει τουλάχιστον δεκατρείς (13) εβδομάδες διδασκαλίας και τρεις
(3) εβδομάδες εξετάσεων. Τα μαθήματα του χειμερινού
και εαρινού εξαμήνου εξετάζονται επαναληπτικώς κατά
την περίοδο του Σεπτεμβρίου.
8.2 Σε περίπτωση κωλύματος διεξαγωγής μαθήματος
προβλέπεται η αναπλήρωσή του. Η ημερομηνία και η
ώρα αναπλήρωσης αναρτώνται στην ιστοσελίδα του
Π.Μ.Σ.
8.3 Η παρακολούθηση των μαθημάτων/εργαστηρίων
κ.λπ. είναι υποχρεωτική. Ένας μεταπτυχιακός φοιτητής/
τρια θεωρείται ότι έχει παρακολουθήσει κάποιο μάθημα
(και επομένως έχει δικαίωμα συμμετοχής στις εξετάσεις)
μόνο εάν έχει παρακολουθήσει τουλάχιστον το 80% των
ωρών του μαθήματος. Σε αντίθετη περίπτωση, ο μεταπτυχιακός φοιτητής/τρια υποχρεούται να παρακολου-
θήσει εκ νέου το μάθημα κατά το επόμενο ακαδημαϊκό
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2411/22.04.2024
έτος. Σε περίπτωση που το ποσοστό απουσιών φοιτητή/
τρια ξεπερνά το 20 % στο σύνολο των μαθημάτων, τίθεται θέμα διαγραφής του. Το εν λόγω θέμα εξετάζεται
από τη Σ.Ε., η οποία γνωμοδοτεί σχετικά στη Συνέλευση
της Σχολής/του Τμήματος.
8.4 Η αξιολόγηση των μεταπτυχιακών φοιτητών/
τριών και η επίδοσή τους στα μαθήματα που υποχρεούνται να παρακολουθήσουν στο πλαίσιο του Π.Μ.Σ.
πραγματοποιείται στο τέλος κάθε εξαμήνου με γραπτές ή/και προφορικές εξετάσεις ή/και με εκπόνηση
εργασιών καθ’ όλη τη διάρκεια του εξαμήνου. Ο τρόπος
αξιολόγησης ορίζεται από τον/ην διδάσκοντα/ουσα
του κάθε μαθήματος. Κατά τη διεξαγωγή γραπτών ή
προφορικών εξετάσεων, ως μεθόδων αξιολόγησης,
εξασφαλίζεται υποχρεωτικά το αδιάβλητο της διαδικασίας. Η βαθμολόγηση γίνεται στην κλίμακα 1-10. Τα
αποτελέσματα των εξετάσεων ανακοινώνονται από τον
διδάσκοντα και αποστέλλονται στη Γραμματεία του
ΠΜΣ και του Τμήματος μέσα σε τέσσερις (4) εβδομάδες το αργότερο από την εξέταση του μαθήματος. Σε
περίπτωση που κατ’ επανάληψη σημειώνεται υπέρβαση του ανωτέρω ορίου από διδάσκοντα/ουσα, ο/η
Διευθυντής/ντρια του Π.Μ.Σ. ενημερώνει σχετικά τη
Συνέλευση του Τμήματος.
8.5 Για την αντιμετώπιση έκτακτων αναγκών ή συνθηκών που ανάγονται σε λόγους ανωτέρας βίας δύναται
να εφαρμόζονται εναλλακτικές μέθοδοι αξιολόγησης,
όπως η διεξαγωγή γραπτών ή προφορικών εξετάσεων
με τη χρήση ηλεκτρονικών μέσων, υπό την προϋπόθεση ότι εξασφαλίζεται το αδιάβλητο της διαδικασίας της
αξιολόγησης.
8.6 Δύναται να εφαρμόζονται εναλλακτικές μέθοδοι
για την αξιολόγηση φοιτητών/τριών με αναπηρία και
ειδικές εκπαιδευτικές ανάγκες μετά από απόφαση της
Σ.Ε. και εισήγηση της επιτροπής ΑμεΑ του Τμήματος και
λαμβάνοντας υπόψη τις σχετικές οδηγίες της Μονάδας
Προσβασιμότητας Φοιτητών με αναπηρία.
8.7 Η αξιολόγηση των φοιτητών/τριών των προγραμμάτων σπουδών δεύτερου κύκλου που οργανώνονται
με μεθόδους εξ αποστάσεως εκπαίδευσης δύναται να
πραγματοποιείται με εξ αποστάσεως εξετάσεις, υπό την
προϋπόθεση ότι εξασφαλίζεται το αδιάβλητο της διαδικασίας της αξιολόγησης.
8.8 Στις περιπτώσεις ασθένειας ή ανάρρωσης από βαριά ασθένεια συνιστάται ο/η διδάσκων/ουσα να διευκο-
λύνει, με όποιον τρόπο θεωρεί ο/η ίδιος/α πρόσφορο,
τον/την φοιτητή/τρια (π.χ. προφορική εξ αποστάσεως
εξέταση). Κατά τις προφορικές εξετάσεις ο/η διδάσκων/
ουσα εξασφαλίζει ότι δεν θα παρευρίσκεται μόνος του/
της με τον/την εξεταζόμενο/η φοιτητή/τρια.
8.9 Μαθήματα στα οποία κάποιος δεν έλαβε προβιβάσιμο βαθμό, οφείλει να τα επαναλάβει.
8.10 Διόρθωση βαθμού επιτρέπεται, εφόσον έχει εμφιλοχωρήσει προφανής παραδρομή ή αθροιστικό σφάλμα,
ύστερα από έγγραφο του/της αρμόδιου διδάσκοντα/
ουσας και απόφαση της Συνέλευσης του Τμήματος.
8.11 Αν ο φοιτητής/τρια αποτύχει περισσότερες από
τρεις (3) φορές στο ίδιο μάθημα, ακολουθείται η διαδικασία που ορίζει η ισχύουσα νομοθεσία.
8.12 Τα γραπτά φυλάσσονται υποχρεωτικά και με επιμέλεια του υπεύθυνου του μαθήματος για δύο (2) χρόνια.
Μετά την πάροδο του χρόνου αυτού τα γραπτά παύουν
να έχουν ισχύ και με ευθύνη της Συνέλευσης του Τμήματος συντάσσεται σχετικό πρακτικό και καταστρέφο-
νται - εκτός αν εκκρεμεί σχετική ποινική, πειθαρχική ή
οποιαδήποτε άλλη διοικητική διαδικασία.
8.14 Για τον υπολογισμό του βαθμού του τίτλου σπουδών λαμβάνεται υπόψη η βαρύτητα που έχει κάθε μά-
θημα στο πρόγραμμα σπουδών και η οποία εκφράζεται
με τον αριθμό των πιστωτικών μονάδων (ECTS). Ο αριθμός των πιστωτικών μονάδων (ECTS) του μαθήματος
αποτελεί ταυτόχρονα και τον συντελεστή βαρύτητας
αυτού του μαθήματος. Για τον υπολογισμό του βαθμού
του τίτλου σπουδών πολλαπλασιάζεται ο βαθμός κάθε
μαθήματος με τον αντίστοιχο αριθμό των πιστωτικών
μονάδων (του μαθήματος) και το συνολικό άθροισμα
των επιμέρους γινομένων διαιρείται με το σύνολο των
πιστωτικών μονάδων που απαιτούνται για την απόκτηση του τίτλου. Ο υπολογισμός αυτός εκφράζεται με τον
ακόλουθο μαθηματικό τύπο:
/ɇɅɀ
όπου:
Ν = αριθμός μαθημάτων που απαιτούνται για τη λήψη
του αντίστοιχου τίτλου σπουδών
ΒΜκ = βαθμός του μαθήματος κ
ΠΜκ = πιστωτικές μονάδες του μαθήματος κ
ΣΠΜ = σύνολο πιστωτικών μονάδων για τη λήψη του
αντίστοιχου τίτλου σπουδών
Για την απόκτηση Δ.Μ.Σ. κάθε μεταπτυχιακός/η φοιτητής/τρια οφείλει να παρακολουθήσει και να εξεταστεί
επιτυχώς στο σύνολο των υποχρεωτικών προσφερόμενων μαθημάτων του Π.Μ.Σ. και να εκπονήσει μετα-
πτυχιακή διπλωματική εργασία, συγκεντρώνοντας έτσι
ενενήντα (90) ECTS.
Άρθρο 9
ΕΚΠΟΝΗΣΗ ΜΕΤΑΠΤΥΧΙΑΚΗΣ
ΔΙΠΛΩΜΑΤΙΚΗΣ ΕΡΓΑΣΙΑΣ
9.1 Η ανάθεση μεταπτυχιακής διπλωματικής εργασίας
(ΜΔΕ) γίνεται μετά την παρακολούθηση όλων των μαθημάτων του προγράμματος σπουδών και την επιτυχή
εξέταση σε αυτά.
9.2 Η ΜΔΕ πρέπει να είναι ατομική, πρωτότυπη, να έχει
ερευνητικό χαρακτήρα και να συντάσσεται σύμφωνα
με τις οδηγίες συγγραφής που είναι αναρτημένες στην
ιστοσελίδα του Π.Μ.Σ.
9.3 Ύστερα από αίτηση του/της υποψηφίου/ας στην
οποία αναγράφεται ο προτεινόμενος τίτλος της διπλωματικής εργασίας, ο/η επιβλέπων/ουσα και επισυνάπτεται
περίληψη της προτεινόμενης εργασίας, η Συντονιστική Επιτροπή ορίζει τον/την επιβλέποντα/ουσα αυτής
και συγκροτεί την τριμελή εξεταστική επιτροπή για την
έγκριση της εργασίας, ένα από τα μέλη της οποίας είναι και ο/η επιβλέπων/ουσα. Η γλώσσα συγγραφής της
μεταπτυχιακής διπλωματικής εργασίας είναι η αγγλική.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2411/22.04.2024
9.4 Ο τίτλος της εργασίας μπορεί να οριστικοποιηθεί
κατόπιν αίτησης του/ης φοιτητή/τριας και σύμφωνης
γνώμης του/ης επιβλέποντος/ουσας προς τη Συντονιστική Επιτροπή του Π.Μ.Σ. Στην αίτηση πρέπει να υπάρχει
και συνοπτική δικαιολόγηση της αλλαγής.
9.5 Για να εγκριθεί η εργασία ο/η φοιτητής/τρια οφείλει
να την υποστηρίξει ενώπιον της τριμελούς εξεταστικής
επιτροπής.
9.6 Ο/Η Επιβλέπων/ουσα και τα μέλη της τριμελούς
εξεταστικής επιτροπής της μεταπτυχιακής διπλωματικής
εργασίας ορίζονται από τις κατωτέρω κατηγορίες που
έχουν αναλάβει διδακτικό έργο στο Π.Μ.Σ.:
α) Μέλη Διδακτικού Ερευνητικού Προσωπικού (Δ.Ε.Π.),
Ειδικού Εκπαιδευτικού Προσωπικού (Ε.Ε.Π.), Εργαστηριακού Διδακτικού Προσωπικού (Ε.ΔΙ.Π.) και Ειδικού Τεχνι-
κού Εργαστηριακού Προσωπικού (Ε.Τ.Ε.Π.) του Τμήματος
ή άλλων Τμημάτων του ΕΚΠΑ ή άλλου Ανώτατου Εκπαιδευτικού Ιδρύματος (Α.Ε.Ι.) με πρόσθετη απασχόληση
πέραν των νόμιμων υποχρεώσεών τους, αν το Π.Μ.Σ.
έχει τέλη φοίτησης,
β) ομότιμοι Καθηγητές ή αφυπηρετήσαντα μέλη Δ.Ε.Π.
του Τμήματος ή άλλων Τμημάτων του ΕΚΠΑ ή άλλου
Α.Ε.Ι.,
γ) συνεργαζόμενοι καθηγητές,
δ) εντεταλμένοι διδάσκοντες,
ε) επισκέπτες καθηγητές ή επισκέπτες ερευνητές,
στ) ερευνητές και ειδικοί λειτουργικοί επιστήμονες
ερευνητικών και τεχνολογικών φορέων του άρθρου 13Α
του ν. 4310/2014 (Α’ 258) ή λοιπών ερευνητικών κέντρων
και ινστιτούτων της ημεδαπής ή αλλοδαπής.
9.7 Οι μεταπτυχιακές διπλωματικές εργασίες εφόσον
εγκριθούν από την εξεταστική επιτροπή, αναρτώνται
υποχρεωτικά στο Ψηφιακό Αποθετήριο «ΠΕΡΓΑΜΟΣ»,
σύμφωνα με τις αποφάσεις της Συγκλήτου του ΕΚΠΑ.
9.8 Εφόσον η Μ.Δ.Ε. περιέχει πρωτότυπα αποτελέσματα μη δημοσιευμένα, δύναται, κατόπιν αιτήσεως του/της
επιβλέποντος/ουσας, η οποία συνυπογράφεται από τον/
την μεταπτυχιακό φοιτητή/τρια, να δημοσιευθούν στην
ιστοσελίδα μόνο οι περιλήψεις, και το πλήρες κείμενο να
δημοσιευθεί αργότερα.
Άρθρο 10
ΥΠΟΧΡΕΩΣΕΙΣ ΚΑΙ ΔΙΚΑΙΩΜΑΤΑ
ΜΕΤΑΠΤΥΧΙΑΚΩΝ ΦΟΙΤΗΤΩΝ/ΤΡΙΩΝ
10.1 Οι μεταπτυχιακοί/ες φοιτητές/τριες έχουν όλα τα
δικαιώματα και τις παροχές που προβλέπονται και για τους
φοιτητές του πρώτου κύκλου σπουδών, έως και τη λήξη
τυχόν χορηγηθείσας παράτασης φοίτησης, πλην του δικαιώματος παροχής δωρεάν διδακτικών συγγραμμάτων.
10.2 Τo Ίδρυμα εξασφαλίζει στους/ις φοιτητές/τριες
με αναπηρία ή/και ειδικές εκπαιδευτικές ανάγκες προσβασιμότητα στα προτεινόμενα συγγράμματα και τη
διδασκαλία (https://access.uoa.gr/).
10.3 Το Γραφείο Διασύνδεσης του ΕΚΠΑ παρέχει συμβουλευτική υποστήριξη φοιτητών σε θέματα σπουδών
και επαγγελματικής αποκατάστασης (https://www.
career.uoa.gr/ypiresies/).
10.4 Οι μεταπτυχιακοί/ες φοιτητές/τριες καλούνται να
συμμετέχουν και να παρακολουθούν σεμινάρια ερευνητικών ομάδων, συζητήσεις βιβλιογραφικής ενημέρωσης,
επισκέψεις εργαστηρίων, συνέδρια/ημερίδες με γνωστικό αντικείμενο συναφές με αυτό του Π.Μ.Σ., διαλέξεις ή
άλλες επιστημονικές εκδηλώσεις του Π.Μ.Σ. κ.ά.
10.5 Η Συνέλευση του Τμήματος Γεωλογίας και Γεωπεριβάλλοντος, μετά την εισήγηση της Σ.Ε., δύναται να
αποφασίσει τη διαγραφή μεταπτυχιακών φοιτητών/
τριών εάν:
- Υπερβούν το ανώτατο όριο απουσιών,
- έχουν αποτύχει στην εξέταση μαθήματος ή μαθημάτων και δεν έχουν ολοκληρώσει επιτυχώς το πρόγραμμα,
σύμφωνα με τα όσα ορίζονται στον παρόντα κανονισμό,
- υπερβούν τη μέγιστη χρονική διάρκεια φοίτησης στο
Π.Μ.Σ., όπως ορίζεται στον παρόντα Κανονισμό,
- έχουν παραβιάσει τις κείμενες διατάξεις όσον αφορά
την αντιμετώπιση πειθαρχικών παραπτωμάτων από τα
αρμόδια πειθαρχικά Όργανα,
- δεν καταβάλλουν το προβλεπόμενο τέλος φοίτησης,
- υποβάλουν αίτηση διαγραφής οι ίδιοι.
10.6 Σε περίπτωση που μεταπτυχιακός φοιτητής/τρια
διαγραφεί από το Π.Μ.Σ., μπορεί να αιτηθεί χορήγηση
βεβαίωσης για τα μαθήματα στα οποία έχει εξεταστεί
επιτυχώς.
10.7 Οι φοιτητές/τριες μπορούν να συμμετέχουν σε
διεθνή προγράμματα ανταλλαγής φοιτητών/τριων, όπως
το πρόγραμμα ERASMUS + ή CIVIS, κατά την κείμενη
νομοθεσία. Στην περίπτωση αυτή ο μέγιστος αριθμός
ECTS που μπορούν να αναγνωρίσουν είναι τριάντα (30).
Η δυνατότητα αυτή παρέχεται μετά το Α’ εξάμηνο σπουδών τους. Οι φοιτητές/τριες θα πρέπει να κάνουν αίτηση
προς τη Σ.Ε. και να ακολουθήσουν τους όρους και τις
προϋποθέσεις του προγράμματος.
Το Π.Μ.Σ. μπορούν να το παρακολουθήσουν και φοιτητές/τριες από διεθνή προγράμματα ανταλλαγής φοι-
τητών/τριών, όπως το πρόγραμμα ERASMUS+, σύμφωνα
με τις συναφθείσες συνεργασίες.
10.8 Οι μεταπτυχιακοί/ες φοιτητές/τριες του Ε.Κ.Π.Α.
δύνανται να εγγραφούν σε Π.Μ.Σ. του ιδίου ή άλλων Α.Ε.Ι.
της ημεδαπής ή της αλλοδαπής στο πλαίσιο εκπαιδευτικών ή ερευνητικών προγραμμάτων συνεργασίας σύμ-
φωνα με την ισχύουσα νομοθεσία.
10.9 Στο τέλος κάθε εξαμήνου πραγματοποιείται
αξιολόγηση κάθε μαθήματος και κάθε διδάσκοντος/
ουσας από τους/ις μεταπτυχιακούς φοιτητές/τριες (βλ.
άρθρο 17).
10.10 Οι μεταπτυχιακοί φοιτητές/τριες μπορούν να
αιτηθούν την έκδοση παραρτήματος διπλώματος στην
ελληνική και την αγγλική γλώσσα.
10.11 Για τη συμμετοχή τους στο Π.Μ.Σ. «Industrial
and Environmental Applications in Micropaleontology/
IdEA-M» («Ενεργειακές και Περιβαλλοντικές εφαρμογές
στη Μικροπαλαιοντολογία») οι μεταπτυχιακοί/ες φοιτητές/τριες καταβάλλουν τέλη φοίτησης που ανέρχονται
στο συνολικό ποσό των 3.000 € (ή 5.000 € για πολίτες
εκτός Ευρωπαϊκής Ένωσης) το οποίο αναλύεται σε
1.000 € ανά εξάμηνο φοίτησης (ή 2.000 € για το Α’ εξάμηνο και 1.500 € για το Β’ και Γ’ εξάμηνο για πολίτες εκτός
ΕΕ). Η καταβολή του τέλους γίνεται στην αρχή κάθε εξαμήνου.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2411/22.04.2024
Άρθρο 11
ΑΠΑΛΛΑΓΗ ΔΙΔΑΚΤΡΩΝ
11.1 Απαλλάσσονται από τα τέλη φοίτησης, οι φοιτητές/τριες Π.Μ.Σ., που πληρούν τα οικονομικά ή κοινωνικά
κριτήρια και τις προϋποθέσεις αριστείας κατά τον πρώτο
κύκλο σπουδών, σύμφωνα με την ισχύουσα νομοθεσία.
Η απαλλαγή αυτή παρέχεται για τη συμμετοχή σε ένα
μόνο Π.Μ.Σ. Σε κάθε περίπτωση, οι απαλλασσόμενοι/ες
φοιτητές/τριες δεν ξεπερνούν το ποσοστό του τριάντα
τοις εκατό (30%) του συνολικού αριθμού των φοιτητών/
τριων που εισάγονται στο Π.Μ.Σ. ανά ακαδημαϊκό έτος.
11.2 Η αίτηση για απαλλαγή από τα τέλη φοίτησης
υποβάλλεται μετά την ολοκλήρωση της διαδικασίας
επιλογής των φοιτητών/τριών των Π.Μ.Σ.. Η οικονομική κατάσταση υποψηφίου/ας σε καμία περίπτωση δεν
αποτελεί λόγο μη επιλογής σε Π.Μ.Σ..
11.3 Δεν δικαιούνται απαλλαγή όσοι λαμβάνουν υποτροφία από άλλη πηγή, ούτε οι πολίτες χωρών εκτός Ε.Ε.
11.4 Η εξέταση των κριτηρίων περί απαλλαγής από
τα τέλη φοίτησης πραγματοποιείται από τη Συνέλευση
της Σχολής/του Τμήματος και εκδίδεται αιτιολογημένη
απόφαση περί αποδοχής ή απόρριψης της αίτησης.
11.5 Εφόσον η ισχύουσα νομοθεσία θέτει ηλικιακό κριτήριο, συνιστάται, για λόγους χρηστής διοίκησης και ίσης
μεταχείρισης, ως ημερομηνία γέννησης των φοιτητών/
τριών να θεωρείται η 31η Δεκεμβρίου του έτους γέννησης.
11.6 Τα μέλη των κατηγοριών Ε.Ε.Π., Ε.ΔΙ.Π., Ε.Τ.Ε.Π.,
που γίνονται δεκτοί ως υπεράριθμοι σύμφωνα με τη διάταξη 4.3 του παρόντος κανονισμού, απαλλάσσονται
από την καταβολή διδάκτρων.
11.7 Σε περίπτωση που φοιτούν ταυτόχρονα σε Π.Μ.Σ.
του Ιδρύματος μέλη της ίδιας οικογένειας μέχρι β’ βαθμού συγγένειας εξ αίματος ή εξ αγχιστείας υπάρχει η
δυνατότητα να παρέχεται μείωση στα καταβαλλόμενα
τέλη φοίτησης κατά 50%.
Άρθρο 12
ΒΡΑΒΕΙΑ
Το ΠΜΣ μπορεί να απονέμει βραβεία αριστείας στον/
ην πρώτο φοιτητή/τρια κάθε σειράς με την ολοκλήρωση των μαθημάτων του Α’ και Β’ εξαμήνου, έπειτα από
εισήγηση της Σ.Ε. και απόφαση της Συνέλευσης του
Τμήματος. Τα βραβεία δεν έχουν οικονομικό όφελος.
Το βραβείο υπογράφεται από τον Διευθυντή/ντρια του
Π.Μ.Σ. και τον/την Πρόεδρο του Τμήματος.
Προϋποθέσεις:
1. Μέσος όρος μαθημάτων Α’ και Β’ εξαμήνου μεγαλύτερος/ίσος του οκτώ.
2. Ολοκλήρωση και επιτυχής εξέταση στην εξεταστική
του Φεβρουαρίου (Α’ εξάμηνο) και Ιουνίου (Β’ εξάμηνο)
στα κανονικά έτη σπουδών (Α’ και Β’ εξάμηνο κάθε σειράς).
Διαδικασία:
Μετά την κατάθεση της βαθμολογίας του Ιουνίου, η
Σ.Ε. εξετάζει τις βαθμολογίες των φοιτητών/τριών της
σειράς, και εφ’ όσον πληρούνται οι προηγούμενες προϋποθέσεις κατατάσσει τους/τις φοιτητές/τριες σε φθίνου-
σα σειρά (ως προς τον μέσο όρο της βαθμολογίας τους)
και εισηγείται στη Συνέλευση του Τμήματος την απονομή
βραβείων στους/ις τρεις (3) πρώτους φοιτητές/τριες.
Μέσος Όρος: Σε όλες τις περιπτώσεις απονομής υποτροφιών ή βραβείων ο μέσος όρος υπολογίζεται από
τον τύπο:
ɀɹʍʉʎ Ʉʌʉʎ =
/ɇɅɀ
όπου:
Ν = αριθμός μαθημάτων των εξαμήνων κατά περίπτωση, ΒΜκ= βαθμός του μαθήματος κ,
ΠΜκ = πιστωτικές μονάδες του μαθήματος κ,
ΣΠΜ = σύνολο πιστωτικών μονάδων του/των εξαμήνου(ων) κατά περίπτωση.
Άρθρο 13
ΥΠΟΔΟΜΗ ΚΑΙ ΧΡΗΜΑΤΟΔΟΤΗΣΗ ΤΟΥ ΠΜΣ
13.1 Για την εύρυθμη λειτουργία του Π.Μ.Σ. διατίθενται
αίθουσες διδασκαλίας και σεμιναρίων, αμφιθέατρα εξοπλισμένα με οπτικοακουστικά μέσα και εργαστήρια του
Τμήματος Γεωλογίας και Γεωπεριβάλλοντος του ΕΚΠΑ.
Επιπλέον, διατίθενται οι σύγχρονες αίθουσες μικροσκοπίας του Τομέα Ιστορικής Γεωλογίας και Παλαιοντολογί-
ας, καθώς και η εργαστηριακή υποδομή του Εργαστηρίου Ιστορικής Γεωλογίας και Βιογεωεπιστημών.
13.2 Η διοικητική και γραμματειακή υποστήριξη του
Π.Μ.Σ. γίνεται από τη Γραμματεία του Τμήματος Γεωλογίας και Γεωπεριβάλλοντος.
13.3 Η χρηματοδότηση του Π.Μ.Σ. μπορεί να προέρχεται από:
α) Tέλη φοίτησης,
β) δωρεές, χορηγίες και πάσης φύσεως οικονομικές
ενισχύσεις,
γ) κληροδοτήματα,
δ) πόρους από ερευνητικά έργα ή προγράμματα,
ε) ιδίους πόρους του Ανώτατου Εκπαιδευτικού Ιδρύματος (Α.Ε.Ι.),
στ) τον κρατικό προϋπολογισμό ή το πρόγραμμα δημοσίων επενδύσεων και
ζ) κάθε άλλη νόμιμη πηγή.
13.4 Η καταβολή των τελών φοίτησης πραγματοποιείται από τον ίδιο τον/την φοιτητή/τρια ή από τρίτο φυσικό
ή νομικό πρόσωπο για λογαριασμό του/της φοιτητή/
τριας, εφόσον αυτό προβλέπεται στην απόφαση ίδρυσης
του Π.Μ.Σ.
13.5 Η διαχείριση των πόρων των Π.Μ.Σ. του Α.Ε.Ι.
πραγματοποιείται από τον Ειδικό Λογαριασμό Κονδυλίων Έρευνας (Ε.Λ.Κ.Ε.) του Ε.Κ.Π.Α.
13.6 Οι πόροι των Π.Μ.Σ. κατανέμονται ως εξής:
α) Ποσό που αντιστοιχεί στο τριάντα τοις εκατό (30%)
των συνολικών εσόδων που προέρχονται από τέλη φοίτησης παρακρατείται από τον Ε.Λ.Κ.Ε. Στο ποσό αυτό
συμπεριλαμβάνεται το ποσοστό παρακράτησης υπέρ
του Ε.Λ.Κ.Ε. για την οικονομική διαχείριση των Π.Μ.Σ.
Όταν τα έσοδα του Π.Μ.Σ. προέρχονται από δωρεές,
χορηγίες και πάσης φύσεως οικονομικές ενισχύσεις,
κληροδοτήματα ή πόρους από ερευνητικά έργα ή προγράμματα, πραγματοποιείται η παρακράτηση υπέρ
Ε.Λ.Κ.Ε. που ισχύει για τα έσοδα από αντίστοιχες πηγές
χρηματοδότησης,
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2411/22.04.2024
β) το υπόλοιπο ποσό των συνολικών εσόδων του
Π.Μ.Σ. διατίθεται για την κάλυψη των λειτουργικών δαπανών του Π.Μ.Σ.
Άρθρο 14
ΑΝΑΘΕΣΗ ΔΙΔΑΣΚΑΛΙΑΣ/
ΔΙΔΑΣΚΟΝΤΕΣ ΣΤΟ Π.Μ.Σ.
14.1 Το διδακτικό έργο των Προγραμμάτων Μεταπτυχιακών Σπουδών (Π.Μ.Σ.) ανατίθεται, κατόπιν απόφασης
της Συνέλευσης Τμήματος στις ακόλουθες κατηγορίες
διδασκόντων:
α) Μέλη Διδακτικού Ερευνητικού Προσωπικού (Δ.Ε.Π.),
Ειδικού Εκπαιδευτικού Προσωπικού (Ε.Ε.Π.), Εργαστηριακού Διδακτικού Προσωπικού (Ε.ΔΙ.Π.) και Ειδικού Τεχνι-
κού Εργαστηριακού Προσωπικού (Ε.Τ.Ε.Π.) του Τμήματος
ή άλλων Τμημάτων του ΕΚΠΑ ή άλλου Ανώτατου Εκπαιδευτικού Ιδρύματος (Α.Ε.Ι.), με πρόσθετη απασχόληση
πέραν των νόμιμων υποχρεώσεών τους, αν το Π.Μ.Σ.
έχει τέλη φοίτησης,
β) ομότιμους καθηγητές/τριες ή αφυπηρετήσαντα
μέλη Δ.Ε.Π. του Τμήματος ή άλλων Τμημάτων του ΕΚΠΑ
ή άλλου Α.Ε.Ι.,
γ) συνεργαζόμενους/ες καθηγητές/τριες,
δ) εντεταλμένους/ες διδάσκοντες/ουσες,
ε) επισκέπτες καθηγητές/τριες ή επισκέπτες ερευνητές/τριες,
στ) ερευνητές και ειδικούς λειτουργικούς επιστήμονες ερευνητικών και τεχνολογικών φορέων του
άρθρου 13Α του ν. 4310/2014 (Α’ 258) ή λοιπών ερευνητικών κέντρων και ινστιτούτων της ημεδαπής ή αλ-
λοδαπής,
ζ) επιστήμονες αναγνωρισμένου κύρους, οι οποίοι
διαθέτουν εξειδικευμένες γνώσεις και σχετική εμπειρία
στο γνωστικό αντικείμενο του Π.Μ.Σ.
14.2 Όλες οι κατηγορίες διδασκόντων/ουσών δύνανται να αμείβονται αποκλειστικά από τους πόρους του
Π.Μ.Σ. Δεν επιτρέπεται η καταβολή αμοιβής ή άλλης παροχής από τον κρατικό προϋπολογισμό ή το πρόγραμμα
δημοσίων επενδύσεων. Με απόφαση της Συνέλευσης
του Τμήματος, καθορίζεται το ύψος της αμοιβής κάθε
διδάσκοντος/ουσας. Ειδικώς οι διδάσκοντες/ουσες
που έχουν την ιδιότητα μέλους Δ.Ε.Π. δύνανται να αμείβονται επιπρόσθετα για έργο που προσφέρουν προς
το Π.Μ.Σ., εφόσον εκπληρώνουν τις ελάχιστες εκ του
νόμου υποχρεώσεις τους, όπως ορίζονται στην παρ. 2
του άρθρου 155 του ν. 4957/2022. Το τελευταίο εδάφιο
εφαρμόζεται αναλογικά και για τα μέλη Ε.Ε.Π., Ε.ΔΙ.Π. και
Ε.Τ.ΕΠ., εφόσον εκπληρώνουν τις ελάχιστες εκ του νόμου
υποχρεώσεις τους.
14.3 Με απόφαση της Συνέλευσης του Τμήματος δύναται να ανατίθεται επικουρικό διδακτικό έργο στους
υποψήφιους διδάκτορες του Τμήματος, υπό την επίβλεψη διδάσκοντος/ουσας του Π.Μ.Σ.
14.5 Η ανάθεση του διδακτικού έργου του Π.Μ.Σ. πραγματοποιείται με απόφαση της Συνέλευσης του Τμήμα-
τος, κατόπιν εισήγησης της Συντονιστικής Επιτροπής
του Π.Μ.Σ.
Οι αποφάσεις της Συνέλευσης του Τμήματος ή της
Επιτροπής Προγράμματος Σπουδών για την κατανομή
του διδακτικού έργου περιλαμβάνουν υποχρεωτικά τα
ακόλουθα στοιχεία:
α) Το ονοματεπώνυμο του/ης διδάσκοντα/ουσας,
β) την ιδιότητά του/ης (π.χ. μέλος Δ.Ε.Π., Ε.Ε.Π., Ε.ΔΙ.Π.,
Ε.Τ.Ε.Π. κ.ά.),
γ) το είδος του διδακτικού έργου που ανατίθεται ανά
διδάσκοντα/ουσα (μάθημα, σεμινάριο ή εργαστήριο),
δ) τον αριθμό των ωρών διδασκαλίας ανά μάθημα,
σεμινάριο ή εργαστήριο, ενδεικτικά.
14.6 Η κατανομή του διδακτικού έργου πραγματοποιείται πριν από την έναρξη του ακαδημαϊκού έτους
τόσο για το χειμερινό όσο και για το εαρινό εξάμηνο.
Σε περίπτωση που η κατανομή του διδακτικού έργου
δεν μπορεί να πραγματοποιηθεί ταυτόχρονα και για
τα δύο ακαδημαϊκά εξάμηνα, η απόφαση θα λαμβάνεται πριν από την έναρξη του κάθε ακαδημαϊκού εξα-
μήνου. Με αιτιολογημένη απόφαση της Συνέλευσης
του Τμήματος η ανάθεση διδακτικού έργου δύναται
να τροποποιείται κατά τη διάρκεια του ακαδημαϊκού
έτους.
14.7 Οι διδάσκοντες/ουσες, κατά το χρονικό διάστημα
που τελούν σε καθεστώς εκπαιδευτικής άδειας ή αναστολής καθηκόντων, δύνανται να παρέχουν διδακτικό έργο
προς το Π.Μ.Σ., εάν κρίνουν ότι το πρόγραμμά τους το
επιτρέπει, υπό την προϋπόθεση βεβαίως ότι βάσει των
συντρεχουσών συνθηκών τούτο είναι ουσιαστικά και
πρακτικά εφικτό, ζήτημα το οποίο πρέπει κατά περίπτωση να κριθεί αρμοδίως.
Άρθρο 15
ΑΠΟΝΟΜΗ ΔΙΠΛΩΜΑΤΟΣ
ΜΕΤΑΠΤΥΧΙΑΚΩΝ ΣΠΟΥΔΩΝ
15.1 Ο/Η φοιτητής/τρια ολοκληρώνει τις σπουδές για
την απόκτηση Διπλώματος Μεταπτυχιακών Σπουδών
(Δ.Μ.Σ.) με τη συμπλήρωση του συνόλου των μαθημάτων και πιστωτικών μονάδων που απαιτούνται για τη
λήψη του Δ.Μ.Σ., καθώς και την επιτυχή ολοκλήρωση
της μεταπτυχιακής διπλωματικής εργασίας. Η Συνέλευση
διαπιστώνει την ολοκλήρωση των σπουδών προκειμένου να χορηγηθεί το Δίπλωμα Μεταπτυχιακών Σπουδών
(Δ.Μ.Σ.).
15.2 Με την ολοκλήρωση της ανωτέρω διαδικασίας
χορηγείται στον/η μεταπτυχιακό/η φοιτητή/ρια βεβαίωση περάτωσης σπουδών, χάνεται η φοιτητική του/ης
ιδιότητα και παύει η συμμετοχή του/ης στα συλλογικά
όργανα διοίκησης του Πανεπιστημίου.
15.3 Το Δ.Μ.Σ. πιστοποιεί την επιτυχή αποπεράτωση των σπουδών και αναγράφει βαθμό, με ακρίβεια
δύο δεκαδικών ψηφίων, κατά την ακόλουθη κλίμακα:
Άριστα (8,5 έως 10), Λίαν Καλώς (6,5 έως 8,5 μη συμπεριλαμβανομένου) και Καλώς (5 έως 6,5 μη συμπε-
ριλαμβανομένου).
15.4 Ο τύπος του Δ.Μ.Σ. ανά είδος Π.Μ.Σ. είναι κοινός για όλα τα Τμήματα και τις Σχολές του Ε.Κ.Π.Α. και
περιλαμβάνεται στον Κανονισμό Μεταπτυχιακών και
Διδακτορικών Σπουδών του Ιδρύματος.
15.5 Στο πλαίσιο του Π.Μ.Σ. απονέμεται Δίπλωμα Μεταπτυχιακών Σπουδών «MSc in Industrial and
Environmental Applications in Micropaleontology».
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2411/22.04.2024
Άρθρο 16
ΟΡΚΩΜΟΣΙΑ
16.1 Η ορκωμοσία δεν αποτελεί συστατικό τύπο της
επιτυχούς περάτωσης των σπουδών, είναι όμως αναγκαία προϋπόθεση για τη χορήγηση του εγγράφου
τίτλου του διπλώματος. Η καθομολόγηση γίνεται στο
πλαίσιο της Συνέλευσης του Τμήματος Γεωλογίας και Γεωπεριβάλλοντος και σε χώρο του Τμήματος, παρουσία
του/ης Διευθυντή/ντριας του Π.Μ.Σ., του/της Προέδρου
του Τμήματος ή του/της Αναπληρωτή/τριας του/της και,
κατά τις δυνατότητες, ενδεχομένως εκπροσώπου του
Πρυτάνεως.
16.2 Αίτημα για τελετή ορκωμοσίας μεταπτυχιακών
φοιτητών/τριών στη Μεγάλη Αίθουσα Τελετών του Κεντρικού κτηρίου εξετάζεται κατά περίπτωση από τον
Πρύτανη, βάσει εκτίμησης των εκάστοτε δυνατοτήτων
και του αριθμού των ορκιζόμενων που θα δηλώνεται από
τη Γραμματεία του Π.Μ.Σ. στη Διεύθυνση Εκπαίδευσης
και Έρευνας.
16.3 Οι μεταπτυχιακοί/ες φοιτητές/τριες, που έχουν
ολοκληρώσει επιτυχώς το Π.Μ.Σ., σε εξαιρετικές περιπτώσεις (σπουδές, διαμονή ή εργασία στο εξωτερικό,
λόγοι υγείας κ.λπ.), μπορούν να αιτηθούν στη Γραμματεία
του Τμήματος εξαίρεση από την υποχρέωση καθομολόγησης. Η εξαίρεση από την υποχρέωση καθομολόγησης
εγκρίνεται από τον/την Πρόεδρο του Τμήματος και τον
Αντιπρύτανη Ακαδημαϊκών, Διεθνών Σχέσεων και Εξωστρέφειας.
Άρθρο 17
ΑΞΙΟΛΟΓΗΣΗ Π.Μ.Σ.
17.1 Αξιολόγηση από την Εθνική Αρχή Ανώτατης Εκπαίδευσης
Το Π.Μ.Σ. αξιολογείται στο πλαίσιο της περιοδικής
αξιολόγησης/πιστοποίησης του Τμήματος που διοργανώνεται από την Εθνική Αρχή Ανώτατης Εκπαίδευσης
(ΕΘ.Α.Α.Ε.). Στο πλαίσιο αυτό αξιολογείται η συνολική
αποτίμηση του έργου που επιτελέστηκε από κάθε Π.Μ.Σ.,
ο βαθμός εκπλήρωσης των στόχων που είχαν τεθεί κατά
την ίδρυσή του, η βιωσιμότητά του, η απορρόφηση των
αποφοίτων στην αγορά εργασίας, ο βαθμός συμβολής
του στην έρευνα, η εσωτερική αξιολόγησή του από τους
μεταπτυχιακούς φοιτητές/τριες, η σκοπιμότητα παράτασης της λειτουργίας του, καθώς και λοιπά στοιχεία σχε-
τικά με την ποιότητα του έργου που παράγεται και τη
συμβολή του στην εθνική στρατηγική για την ανώτατη
εκπαίδευση.
Αν το Π.Μ.Σ. κατά το στάδιο της αξιολόγησής του
κριθεί ότι δεν πληροί τις προϋποθέσεις συνέχισης της
λειτουργίας του, λειτουργεί μέχρι την αποφοίτηση των
ήδη εγγεγραμμένων φοιτητών/τριών σύμφωνα με την
απόφαση ίδρυσης και τον κανονισμό μεταπτυχιακών και
διδακτορικών προγραμμάτων σπουδών.
17.2 Εσωτερική αξιολόγηση
Η εσωτερική αξιολόγηση των ΠΜΣ πραγματοποιείται
σε ετήσια βάση από τη Μονάδα Διασφάλισης Ποιότητας
(ΜΟ.ΔΙ.Π.) του Ιδρύματος. Στη διαδικασία της εσωτερικής αξιολόγησης συμμετέχουν όλοι οι εμπλεκόμενοι
στην υλοποίηση των ενεργειών και των δράσεων του
ΠΜΣ και πιο συγκεκριμένα, οι φοιτητές/τριες, τα μέλη
του διδακτικού προσωπικού, το προσωπικό διοικητικής
και τεχνικής υποστήριξης και τα μέλη της Συντονιστικής
Επιτροπής του ΠΜΣ.
Η διαδικασία εσωτερικής αξιολόγησης πραγματοποιείται σύμφωνα με την ισχύουσα νομοθεσία, το Εσωτε-
ρικό Σύστημα Διασφάλισης Ποιότητας του Ιδρύματος,
τις οδηγίες και τα πρότυπα της ΕΘΑΑΕ και σύμφωνα με
την με την Πρόταση Πιστοποίησης που έχει υποβληθεί
στην ΕΘΑΑΕ.
Η εσωτερική αξιολόγηση των ΠΜΣ περιλαμβάνει την
αποτίμηση του διδακτικού έργου, καθώς και όλων των
ακαδημαϊκών λειτουργιών και δράσεών του.
Αναλυτικότερα αξιολογούνται:
α) Το περιεχόμενο του Προγράμματος Σπουδών σύμφωνα με την πιο πρόσφατη έρευνα στο συγκεκριμένο
γνωστικό αντικείμενο του ΠΜΣ, έτσι ώστε να εξασφαλίζεται ο σύγχρονος χαρακτήρας του ΠΜΣ,
β) ο φόρτος εργασίας των μαθημάτων, καθώς και η
πορεία και η ολοκλήρωση των μεταπτυχιακών σπουδών
από τους/ις φοιτητές/τριες,
γ) ο βαθμός ικανοποίησης των προσδοκιών των φοιτητών/τριών από το Πρόγραμμα Σπουδών, τις προσφε-
ρόμενες υπηρεσίες υποστήριξης των σπουδών τους και
το μαθησιακό περιβάλλον,
δ) τα μαθήματα του Προγράμματος σε εξαμηνιαία
βάση μέσω ερωτηματολογίων που συμπληρώνουν οι
φοιτητές/τριες του ΠΜΣ.
Η αξιοποίηση των αποτελεσμάτων της αξιολόγησης
και η κοινοποίησή τους ορίζονται στον οικείο Κανονισμό
και αποβλέπουν στη βιωσιμότητα του Προγράμματος,
το υψηλό επίπεδο σπουδών, τη βελτίωση των παροχών
του και την αποδοτικότητα των διδασκόντων του.
Τα αποτελέσματα της εσωτερικής αξιολόγησης αποτυπώνονται σε ειδικό πρακτικό που συντάσσεται από
τη ΜΟ.ΔΙ.Π., στο οποίο περιγράφονται αναλυτικά τα
ευρήματα της αξιολόγησης, οι προτεινόμενες βελτιωτικές ενέργειες, το χρονοδιάγραμμα υλοποίησής τους,
οι εμπλεκόμενοι σε αυτές και οι απαιτούμενοι πόροι.
Η διαδικασία αξιοποίησης των αποτελεσμάτων της εσωτερικής αξιολόγησης και αποβλέπει στη βελτίωση της
ποιότητας των σπουδών και των παροχών του προγράμματος, τη διασφάλιση της βιωσιμότητας και της επάρ-
κειας των πόρων και των υποδομών που απαιτούνται
για την υλοποίησή του, και την ανατροφοδότηση των
διδασκόντων ώστε να βελτιώσουν τη διδακτική του προσέγγιση. Οι ετήσιες εσωτερικές εκθέσεις αξιολόγησης, οι
δείκτες παρακολούθησης και οι σχετικοί πίνακες προβλέπεται να δημοσιεύονται στην ιστοσελίδα του ΠΜΣ,
ώστε να διευκολύνεται η διαδικασία πληροφόρησης.
Επιπροσθέτως όλοι οι εμπλεκόμενοι στην υλοποίηση του
ΠΜΣ θα ενημερώνονται, μέσω ειδικού κειμένου που θα
στέλνεται στους λογαριασμούς του ηλεκτρονικού τους
ταχυδρομείου, για τα αποτελέσματα της εσωτερικής
αξιολόγησης, τις αλλαγές που επήλθαν στο ΠΜΣ ως
αποτέλεσμα των συμπερασμάτων και των ενεργειών
βελτίωσης που υιοθετήθηκαν και για την ετήσια στοχοθεσία του νέου έτους.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2411/22.04.2024
Άρθρο 18
ΧΡΟΝΙΚΗ ΔΙΑΡΚΕΙΑ ΛΕΙΤΟΥΡΓΙΑΣ
ΤΟΥ Π.Μ.Σ.
Το Π.Μ.Σ. θα λειτουργήσει μέχρι το ακαδημαϊκό έτος
2033-2034 εφόσον πληροί τα κριτήρια της εσωτερικής
και εξωτερικής αξιολόγησης, σύμφωνα με ισχύουσα
νομοθεσία.
Άρθρο 19
ΜΕΤΑΒΑΤΙΚΕΣ ΔΙΑΤΑΞΕΙΣ
Για όσα θέματα δεν ορίζονται στην ισχύουσα νομοθεσία, στον Κανονισμό Μεταπτυχιακών και Διδακτορικών
Σπουδών του Ε.Κ.Π.Α. ή στην παρούσα απόφαση, αρμόδια να αποφασίσουν είναι τα όργανα του Π.Μ.Σ.
Η απόφαση αυτή να δημοσιευθεί στην Εφημερίδα της
Κυβερνήσεως.
Ο Πρύτανης
ΓΕΡΑΣΙΜΟΣ ΣΙΑΣΟΣ
ΔΙΟΡΘΩΣΕΙΣ ΣΦΑΛΜΑΤΩΝ
(2)
Στην υπό στοιχεία 5913/24/ΓΠ/27-3-2024 απόφαση
της Συγκλήτου του Πανεπιστημίου Θεσσαλίας, που δημοσιεύθηκε στην Εφημερίδα της Κυβερνήσεως (Β’ 2144),
γίνονται οι παρακάτω διορθώσεις.
1. Στη σελίδα 22795 στον 7ο στίχο εκ των άνω διορθώνεται:
το εσφαλμένο:
«POSTGRADUATE DEGREE»,
στο ορθό: «MASTER’ S DEGREE».
2. Στη σελίδα 22796 στον 7ο στίχο εκ των άνω διορθώνεται:
το εσφαλμένο:
«POSTGRADUATE DEGREE»,
στο ορθό:
«MASTER’ S DEGREE».
Από το Πανεπιστήμιο Θεσσαλίας

[Source: 20240202411.pdf | Tokens: 50205]